2019 Nissan Sentra S 3N1AB7AP8KY426100 | Premier Nissan of Metairie Metairie, LA
Best Price: $14,991
Stock #: KY426100 Afrikaans kry ’n holte vir haar voet | News24
Afrikaans kry ’n holte vir haar voet
BG is die opskrif van ‘n nuusverklaring wat die uwe verlede week ontvang het van ‘n nuwe inisiatief om Afrikaans te bevorder.
Die veldtog het reeds groot steun elders in die land, en die organiseerders wil Afrikaanssprekendes in KZN betrek, veral omdat Afrikaans in hierdie provinsie nie so prominent is as elders nie.
Die volgende is ‘n opsomming van die nuusverklaring, met inligting oor hoe lesers van die Fever wat belangstel, betrokke kan raak.
Die veldtog nooi Afrikaanssprekendes om te wys hoe hulle Afrikaans lyk, en om boonop iets in die proses te wen.
Veldtog Afrikaans het op 1 Junie afgeskop, en word deur Dagbreektrust gefinansier, onder die voorsitterskap van dr. Theuns Eloff.
Daar is ‘n splinternuwe webtuiste, www.afrikaans. com waar Afrikaans gevier en in volheid verken kan word.
Die organiseerders sê Afrikaans se horison is so wyd soos elke mens wat in hierdie kontinent geanker is en op afrikaans.com is daar plek vir almal.
Die versoek is: “Kom wys ons hoe lyk jou Afrikaans en gesels saam.”
Veldtog Afrikaans het ontstaan uit ‘n gedeelde passie vir Afrikaans wat nou lewe gee aan ‘n opwindende bewusmakingsveldtog wat Afrikaans as handelsmerk sal vestig en bevorder en die taal se beeld op ‘n positiewe wyse sal uitbou.
Die enjin van die inisiatief is ‘n mediaveldtog deur middel van buitelugborde, asook redaksionele en advertensieblootstelling op televisie en radio en in die drukmedia.
Die kernboodskap van die advertensieveldtog is - hoe lyk jóú Afrikaans? Die idee is om mense se belangstelling te prikkel en benewens Afrikaanssprekendes, alle Suid-Afrikaners te nooi om Afrikaans in as taal in sy volheid te vier en te verken.
Die webtuiste, www.afrikaans.com, is ontwikkel om blootstelling te gee aan al die projekte waarby die veldtog aansluiting vind.
Afrikaans.com is ‘n wegspringplek vir alles Afrikaans. Dis ‘n plek waar mense hulle wortels kan vind, hulle kan uitleef en uitdruk.
Die organiseerders nooi Afrikaanssprekendes “saam op ‘n avontuurtog deur die wye landskap van ‘n taal met ‘n geskiedenis wat lees soos ‘n Deon Meyer-boek, ‘n hede so oproerig en vernuwend soos ‘n NP van Wyk Louw-gedig en ‘n toekoms so opwindend soos die ritme van ‘n Hemelbesemtong. Dis vir dié wat die taal lief het en wat ‘n toekoms vir hierdie hartstaal wil bou of sommer net die glimlag agter elke woord wil geniet en wil saamgesels.”
Deel van Veldtog Afrikaans is die bekendstelling van ambassadeurs vir Afrikaans - mense wat deur ‘n verskeidenheid van projekte en inisiatiewe ‘n verskil maak.
Afrikaans.com hou Afrikaanssprekendes op die hoogte en skep ‘n lekker lewendige netwerk waarby hulle kan inskakel.
Veldtog Afrikaans vra: “Wat roer jou en wat raak jou? Hoe voel jou Afrikaans? Hoe proe of ruik jou Afrikaans?
Hoe klink jou Afrikaans en hoe leef jy Afrikaans? Almal se Afrikaans lyk anders.
Ons leef, praat en ervaar Afrikaans verskillend. Op Afrikaans.com kan jy self ‘n bietjie kom spog, inspireer of verras – neem deel aan die gesprek en kompetisie en wen lekker pryse – jy kan tot R10 000 wen - of loer sommer net in en kyk hoe ander hulle ding doen in Afrikaans.”
Vir meer inligting of
navrae kontak Ingrid
Erlank, die redakteur: